གོང་དུ་ཕྱོགས་ལྔ་ནས་སློབ་གསོའི་ཐབས་ལམ་འདེམས་པའི་གཞི་རྩའི་རྩ་དོན་རིགས་པས་བསྒྲུབས་ཡོད་ལ།དོན་དངོས་སུ་སློབ་གསོའི་ཐབས་ལམ་འདེམས་པའི་གཞི་འཛིན་ས་གཙོ་བོའང་ཡིན།གོང་གསལ་རྩ་བའི་རྩ་དོན་ལྔ་ལྟར་སློབ་གསོའི་ཐབས་ལམ་ཞིག་ལ་གདམ་ག་བྱས་རྗེས་ཐབས་ལམ་དེ་འཕེལ་བ་དང་འཐུས་ཚང་བ།བརྟན་འཇགས་བཅས་ཡོང་བའི་དུས་ཚོད་ལ་ཁག་ཐེག་བྱེད་དགོས།འདི་ནི་ཐབས་ལམ་ལྟོས་བཅས་སུ་བརྟན་འཇགས་རང་བཞིན་ལྡན་པའི་རྩ་དོན་ཡིན།རྩ་དོན་འདིས་སློབ་གསོའི་ཐབས་ལམ་ཞིག་བདམས་ཐག་བཅད་རྗེས་གང་འདོད་ཀྱིས་སྒྱུར་མི་ཆོག་པར།དེ་ལ་འཕེལ་རྒྱས་གང་འཚམ་འགྲོ་བ་དང་འཐུས་ཚང་དུ་འགྱུར་བའི་དུས་ཚོད་སྦྱིན་དགོས་པའི་བླང་བྱ་བཏོན་ཡོད།